Τι πρέπει να ελέγχω στη συνοπτική απόδοση/πύκνωση κειμένου

 Περιεχόμενο

 • Έχω επιλέξει τις βασικές πληροφορίες του αρχικού κειμένου και όχι κάποιες ασήμαντες ή πλεονάζουσες λεπτομέρειες;

• Έχω διατυπώσει τις βασικές ιδέες του αρχικού κειμένου με δικά μου λόγια;

• Είναι σαφή στην περίληψή μου το θέμα και η θέση του αρχικού κειμένου;

• Έχω αποδώσει στην περίληψή μου με ανάλογη έμφαση κάθε βασική πληροφορία του αρχικού κειμένου;

• Έχω αποφύγει προσωπικά σχόλια και αξιολογικές κρίσεις για το αρχικό κείμενο;

 • Έχω τηρήσει το όριο λέξεων;

 Έκφραση

 • Έχω αποφύγει γραμματικά, συντακτικά και ορθογραφικά σφάλματα;

 • Χρησιμοποίησα σωστά τα σημεία στίξης;

 • Το ύφος και η γλώσσα της περίληψής μου είναι κατάλληλα για το σκοπό και τον αποδέκτη της;

• Η διατύπωσή μου είναι ακριβής και σαφής;

 • Έχω παρουσιάσει τα βασικά σημεία του αρχικού κειμένου σε πλάγιο λόγο;

 Δομή

 • Υπάρχουν στην περίληψή μου ασύνδετα σημεία που δημιουργούν πρόβλημα στην κατανόηση;

 • Οι συνδετικές λέξεις της περίληψής μου αντικατοπτρίζουν τις λογικές σχέσεις που συνδέουν τις πληροφορίες στο αρχικό κείμενο;

 • Έχω παρουσιάσει με τις κατάλληλες φράσεις τον τρόπο οργάνωσης του αρχικού κειμένου (βασικά μέρη και μεταξύ τους σχέσεις);

• Έχω συμπεριλάβει ένα εισαγωγικό τμήμα στην περίληψή μου με όλες εκείνες τις πληροφορίες που χρειάζονται στον αποδέκτη της;